Likumprojekts

**Grozījumi likumā "Par piesārņojumu"**

Izdarīt likumā "Par piesārņojumu" (Latvijas Republikas Saeimas un Ministru Kabineta Ziņotājs, 2001, 9.nr.; 2002, 16.nr.; 2004, 2.nr.; 2005, 5.nr.; 2006, 9.nr.; 2007, 21., 23.nr.; 2009, 12.nr.; Latvijas Vēstnesis, 2009, 205.nr.; 2010, 104., 206.nr.; 2011, 120.nr.; 2013, 36.nr; 2014, 38.nr; 2016, 123.nr.) šādus grozījumus:

1. Aizstāt visā likumā vārdus "reģionālā vides pārvalde" (attiecīgā locījumā) ar vārdiem "Valsts vides dienests" (attiecīgā locījumā).
2. Aizstāt visā likumā vārdus "interneta mājaslapa" un "tīmekļa vietne" (attiecīgā locījumā) ar vārdiem "tīmekļvietne" (attiecīgā locījumā).
3. 1. pantā:

papildināt 1. punktu pēc vārda "vidi" ar vārdiem "vai ietekmēt iekārtai piemērojamās emisijas robežvērtības";

aizstāt 1.1 punktā vārdus "kompetentās iestāde" ar vārdiem "Valsts vides dienests";

papildināt likumu ar 1.2 punktu šādā redakcijā:

"12) bīstamas vielas – vielas vai maisījumi, kas saskaņā ar Eiropas Parlamenta un Padomes 2008. gada 16. decembra regulu Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006, klasificējami kādā no šajā regulā uzskaitītajām bīstamības klasēm;";

aizstāt 19. punktā vārdus "saistītās emisiju robežvērtības" ar vārdiem "saistītos emisiju līmeņus";

aizstāt 20. punktā vārdus “kompetentā iestāde vai persona, ja kompetentā iestāde tai devusi” ar vārdiem “Valsts vides dienests vai persona, ja Valsts vides dienests tai devis”.

1. Papildināt 3. panta ceturto daļu ar 3. punktu šādā redakcijā:

"3) gaisu piesārņojošo vielu emisiju samazināšanas mērķu noteikšanai un izpildei, kā arī gaisa piesārņojuma samazināšanas rīcības programmu izstrādei."

1. Aizstāt 5. panta 4. punktā vārdus "ķīmisko produktu, kā arī organismu" ar vārdu "maisījumu".
2. 6. pantā:

papildināt likumu ar 3.1 daļu šādā redakcijā:

"(3.1) Operatoram ir pienākums sniegt Valsts vides dienestam nepieciešamo atbalstu, lai tas varētu veikt inspekcijas un apmeklējumus klātienē, ņemt paraugus un vākt to informāciju, kura Valsts vides dienestam ir nepieciešama vides aizsardzības normatīvajos aktos noteikto prasību un atļaujā izvirzīto nosacījumu izpildes kontrolei.";

izteikt ceturto daļu šādā redakcijā:

"(4) Ja ir pārkāptas vides aizsardzības normatīvajos aktos noteiktās prasības vai atļaujas nosacījumi, vai apdraudēta to turpmākā ievērošana, operators par to nekavējoties paziņo Valsts vides dienestam un rīkojas tā, lai nodrošinātu, ka iekārtas normāla darbība tiek atjaunota visdrīzākajā laikā vai attiecīgi tiek novērsts iespējamais vides aizsardzības normatīvajos aktos noteikto prasību vai atļaujas nosacījumu ievērošanas apdraudējums."

1. 10. pantā:

papildināt panta nosaukumu pēc vārda "robežvērtība" ar vārdu ", līmenis";

papildināt ar piekto daļu šādā redakcijā:

"(5) Emisiju līmenis, kas saistīts ar labākajiem pieejamiem tehniskajiem paņēmieniem, ir tāds emisiju līmenis, kas sasniegts parastos iekārtas ekspluatācijas apstākļos, izmantojot labākos pieejamos tehniskos paņēmienus, kas ietverti secinājumos par labākajiem pieejamiem tehniskajiem paņēmieniem, un kas izteikts kā vidējais rādītājs konkrētā laikposmā atbilstīgi noteiktiem atsauces nosacījumiem."

1. 11. pantā:

papildināt pirmās daļas 2. punktu pēc vārda "robežvērtības" ar vārdiem ", emisiju līmeņus, kas saistīti ar labākajiem pieejamiem tehniskajiem paņēmieniem";

papildināt otro daļu ar 21. punktu šādā redakcijā:

"21) prasības titāna dioksīda ražošanas iekārtu emisiju novēršanai, kontrolei un monitoringam."

izslēgt trešo daļu.

1. Papildināt likumu ar 16.1 un 16.2 pantu šādā redakcijā:

"**16.1 Gaisu piesārņojošo vielu emisiju uzskaite valsts līmenī**

(1) Gaisu piesārņojošo vielu emisiju aprēķinu veikšanu un emisiju prognožu izstrādi nodrošina valsts sabiedrība ar ierobežotu atbildību "Latvijas Vides, ģeoloģijas un meteoroloģijas centrs" sadarbībā ar citām iesaistītajām institūcijām.

(2) Ministru kabinets nosaka kārtību, kādā tiek veikti gaisu piesārņojošo vielu emisiju aprēķini un novērtēta gaisa piesārņojuma ietekme uz ekosistēmām, institūcijas, kas ir iesaistītas aprēķinu veikšanā, kā arī prasības par sabiedrībai un Eiropas Komisijai sniedzamo informāciju.

**16.2 Gaisa piesārņojuma samazināšana valsts līmenī**

(1) Lai samazinātu gaisa piesārņojuma radīto negatīvo ietekmi uz cilvēku veselību un vidi, Ministru kabinets nosaka sēra dioksīda, slāpekļa oksīda, gaistošo organisko savienojumu (izņemot metāna), amonjaka un smalko daļiņu emisiju samazināšanas mērķus laika periodam no 2020. līdz 2029.gadam un - pēc 2030.gada.

(2) Lai nodrošinātu gaisa piesārņojuma samazināšanos un normatīvajos aktos noteikto emisiju samazināšanas mērķu izpildi, Vides aizsardzības un reģionālās attīstības ministrija organizē gaisa piesārņojuma samazināšanas rīcības programmas izstrādi un koordinē tās īstenošanu. Rīcības programmas izstrādi veic sadarbībā ar Zemkopības ministriju, Ekonomikas ministriju, Satiksmes ministriju, Finanšu ministriju, Veselības ministriju un citām institūcijām, kuru veiktās darbības un izstrādātā politika rada gaisu piesārņojošo vielu emisijas. Ministru kabinets nosaka rīcības programmas saturu, izstrādāšanas un atskaitīšanās kārtību.

(3) Šī panta otrajā daļā minēto rīcības programmu apstiprina Ministru kabinets.

(4) Atbildīgās nozaru ministrijas, kuru nozares politika vai veiktie pasākumi atstāj negatīvu ietekmi uz gaisa kvalitāti, organizējot un plānojot savu darbību un nozaru politiku, ņem vērā Ministru kabineta noteiktos gaisu piesārņojošo vielu emisiju samazināšanas mērķus un īsteno rīcības programmā noteiktos pasākumus."

1. 17. pantā:

izteikt pirmo daļu šādā redakcijā:

"(1) Ja tiek vai var tikt pārsniegti konkrēta veida piesārņojumam noteiktie vides kvalitātes normatīvu robežlielumi, kā arī citos normatīvajos aktos noteiktajos gadījumos Vides aizsardzības un reģionālās attīstības ministrija vai citas institūcijas, kurām šāds pienākums noteikts normatīvajos aktos, izstrādā vides kvalitātes normatīvu ieviešanas programmas vai rīcības programmas piesārņojuma samazināšanai atsevišķā teritorijā vai valstī kopumā. Programmā norāda vismaz piesārņojuma samazināšanas mērķus un veicamos pasākumus, kā arī programmas finansēšanas avotus.";

papildināt trešo daļu ar pirmo teikumu šādā redakcijā:

"Ja tiek vai var tikt pārsniegti gaisu piesārņojošajām vielām noteiktie vides kvalitātes normatīvi, attiecīgā pašvaldība sadarbībā ar Vides aizsardzības un reģionālās attīstības ministriju izstrādā rīcības programmu gaisa piesārņojuma samazināšanai konkrētajā teritorijā un īsteno tajā noteiktos pasākumus."

1. Izslēgt 19. panta trešajā daļā vārdus "vai turpinātu".
2. Aizstāt 20. panta sestās daļas ievaddaļā vārdu "institūcija" ar vārdu "Vides pārraudzības valsts birojs" un 2. punktā vārdus "kompetentajai institūcijai" ar vārdiem "Vides pārraudzības valsts birojam".
3. 21. pantā:

izteikt 13. punktu šādā redakcijā:

"13) pamatojas uz secinājumiem par labākajiem pieejamiem tehniskajiem paņēmieniem. Veicot darbības, kurām atļaujas izsniegšanas vai atļaujas pārskatīšanas brīdī nav piemērojamu secinājumu par labākajiem pieejamiem tehniskajiem paņēmieniem, izmanto Eiropas Komisijas izstrādāto labāko pieejamo tehnisko paņēmienu vadlīniju dokumentu vai informāciju par labākajiem pieejamiem tehniskajiem paņēmieniem, kuru publicējušas starptautiskās organizācijas;

izteikt 14. punktu šādā redakcijā:

14) nodrošina, ka iekārtas radītās emisijas nepārsniedz emisiju līmeni, kas saistīts ar labākajiem pieejamiem tehniskajiem paņēmieniem."

1. Izslēgt 22. panta pirmajā daļa vārdu ", turpināšanai".
2. Izteikt 25. panta otrās daļas 1. punktu šādā redakcijā:

"1) operators ir novērtējis šīs darbības ietekmi uz vidi un saņēmis paredzētās darbības akceptu par ietekmes uz vidi novērtējuma ziņojumu."

1. Aizstāt 27. panta 2.1 daļā vārdus "kompetentās institūcijas"  ar vārdiem "Valsts vides dienesta".
2. 28. pantā:

papildināt pirmo daļu ar teikumu šādā redakcijā:

" Operators ir atbildīgs par iesniegumā norādītās informācijas patiesumu.";

papildināt trešo daļu pēc vārda "atzinumu" ar vārdiem ", paredzētās darbības akceptu";

izteikt septīto daļu šādā redakcijā:

"(7) Valsts vides dienests papildus Administratīvā procesa likumā noteiktajiem gadījumiem var atcelt izsniegto atļauju vai atteikties izsniegt jaunu atļauju, ja tiek konstatēts, ka operators:

1) sniedzis nepatiesu vai maldinošu informāciju;

2) nesniedz Valsts vides dienesta pieprasīto informāciju, kas nepieciešama lēmuma pieņemšanai par atļaujas izsniegšanu, atļaujas pārskatīšanu un atjaunošanu, uzsākot jaunu A vai B kategorijas piesārņojošu darbību vai veicot būtiskas izmaiņas esošajā A vai B kategorijas piesārņojošā darbībā;

3) pārkāpj normatīvo aktu prasības vai atļaujas nosacījumus;

4) triju gadu laikā no A vai B kategorijas atļaujas spēkā stāšanās dienas nav uzsācis piesārņojošo darbību.";

izslēgt astoto, devīto un desmito daļu.

1. 29. pantā:

izslēgt pirmajā daļā vārdus "un kuras jau tiek veiktas vai tiek uzsāktas ne vēlāk kā gadu pēc Ministru kabineta noteiktā termiņa.";

izslēgt otro, trešo, ceturto un piekto daļu.

1. 30. pantā:

izteikt trešās daļas pirmo teikumu šādā redakcijā:

"Ja mainās iekārtas operators, Valsts vides dienests, pamatojoties uz operatora iesniegumu, precizē atļauju, ierakstot tajā datus par jauno operatoru, taču nemainot atļaujas nosacījumus un siltumnīcefekta gāzu emisijas atļaujas gadījumā - tās termiņu.";

papildināt ceturto daļu ar teikumu šādā redakcijā:

"Pēc lēmuma par A kategorijas iekārtas darbības pārtraukšanu Valsts vides dienests savā tīmekļvietnē ievieto informāciju par operatora veicamajiem un pamatziņojumā norādītajiem pasākumiem teritorijas sakārtošanai atbilstošā stāvoklī."

1. 31. pantā:

izteikt pirmās daļas 1. punktu šādā redakcijā:

"1) emisijas robežvērtības un limitus piesārņojošām vielām, kuras varētu tikt emitētas no iekārtas, ievērojot attiecīgās vielas raksturu un iespējamo piesārņojuma pārnesi no vienas vides citā (ūdens, gaiss, augsne), kā arī citu veidu emisijas limitus;";

papildināt pirmās daļas 3. punktu pēc vārda "pārskatu" ar vārdiem "un citu nepieciešamo informāciju";

aizstāt pirmās daļas 4. punktā vārdus "ķīmiskos produktus" ar vārdu "maisījumus";

aizstāt pirmās daļas 5. punktā vārdus "nodošanas ekspluatācijā vai pēc rekonstrukcijas" ar vārdiem " darbības uzsākšanas vai pēc pārbūves";

papildināt pirmo daļu ar 71. punktu šādā redakcijā:

"71) atļaujā papildus tiek ietverti nosacījumi, kuri ir izvirzīti tām piesārņojošajām darbībām, kurām ir veikta ietekmes uz vidi novērtēšana un saņemts paredzētās darbības akcepts;";

izteikt trešo daļu šādā redakcijā:

"(3) A kategorijas atļaujā piesārņojošo vielu emisiju robežvērtības nosaka tā, ka iekārtas normāla darba režīmā tās nepārsniedz emisiju līmeni, kas noteikts secinājumos par labākajiem pieejamiem tehniskajiem paņēmieniem, ja tādi ir publicēti, vai labāko pieejamo tehnisko paņēmienu vadlīniju dokumentā. Nosakot emisijas robežvērtības ņem vērā šādus apsvērumus:

1) emisiju robežvērtības attiecas uz tiem pašiem vai īsākiem periodiem un tiem pašiem darbības nosacījumiem, no kuriem atvasināti emisiju līmeņi, kas saistīti ar labākajiem pieejamiem tehniskajiem paņēmieniem;

2) emisiju robežvērtības neattiecas uz šā panta trešās daļas 1. punktā norādītajiem apstākļiem, bet operators ar ikgadēja emisiju monitoringa rezultātiem Valsts vides dienestam pierāda, ka, iekārtai strādājot normālā darba režīmā, emisijas nepārsniedz emisiju līmeņus, kas saistīti ar labākajiem pieejamiem tehniskajiem paņēmieniem.";

Izteikt sestās daļas pirmo teikumu šādā redakcijā:

"Valsts vides dienests A kategorijas piesārņojošām darbībām var piešķirt atkāpes no emisiju līmeņa, kas noteikts secinājumos par labākajiem pieejamiem tehniskajiem paņēmieniem, ja tādi ir publicēti, vai emisiju līmeņa, kas noteikts labāko pieejamo tehnisko paņēmienu vadlīniju dokumentā. Atkāpes piešķir, ja operators, pamatojoties uz normatīvajos aktos noteikto vides kvalitātes normatīvu, iekārtas ģeogrāfiskā izvietojuma, kā arī iekārtas tehnisko raksturlielumu izpētes rezultātiem, pierāda, ka minēto emisiju līmeņu piemērošana rada izmaksas, kuras ir nesamērīgi augstas salīdzinājumā ar vides apdraudējumu.";

Izteikt septītās daļas otro teikumu šādā redakcijā:

"Pēc noteiktā pārejas perioda operators nodrošina, ka to iekārtu darbība, kuras tiek izmantotas jaunu produktu vai ražošanas procesu pētīšanai, izstrādei vai pārbaudei, atbilst emisiju līmenim, kas noteikts secinājumos par labākajiem pieejamiem tehniskajiem paņēmieniem, ja tādi ir publicēti, vai emisiju līmenim, kas noteikts labāko pieejamo tehnisko paņēmienu vadlīniju dokumentā. Minēto iekārtu darbību pārtrauc, ja pēc noteiktā pārejas perioda operators nevar nodrošināt noteiktā emisiju līmeņa ievērošanu."

1. 32. pantā:

izteikt panta nosaukumu šādā redakcijā:

"32.pants. A un B kategorijas atļauju pārskatīšana un atjaunošana";

papildināt ar 1.2 daļu šādā redakcijā:

"(12) ja piesārņojošas darbības ietekme uz cilvēka veselību vai vidi atļaujas izsniegšanas brīdī nav pietiekami noskaidrota, atļauju izsniedzot, nosaka pārskatīšanas termiņu, kas nepārsniedz trīs gadus.";

papildināt trešās daļas 2. punktu ar teikumu šādā redakcijā:

"Atļaujas pārskatīšanu veic ne vēlāk, kā četrus gadus pēc tam, kad Eiropas Komisija ir publicējusi secinājumus par labākajiem pieejamiem tehniskajiem paņēmieniem kādām no šā likuma [1. pielikumā](#piel1) norādītajām piesārņojošām darbībām (iekārtām);";

izslēgt 3.2 un piekto daļu.

1. 32 9. pantā:

papildināt pirmo daļu pēc vārda "atļauja" ar vārdiem ", C kategorijas darbības apliecinājums";

papildināt 5.1 daļu pēc vārda "nosacījumu" ar vārdiem "vai vides aizsardzības normatīvo aktu prasību".

1. Papildināt 32.10 panta ceturto daļu pēc vārda "atļaujas" ar vārdiem "vai C kategorijas darbības apliecinājuma,".
2. 45. pantā:

izteikt pirmo daļu šādā redakcijā:

"(1) Operatora, kas veic A, B vai C kategorijas darbību, un gaisa kuģa operatora pienākums ir regulāri kontrolēt emisiju apjomu, veikt monitoringu un sniegt informāciju Ministru kabineta noteiktajā kārtībā.";

papildināt ar 1.1 daļu šādā redakcijā:

"(11) Ministru kabinets nosaka operatora veiktā monitoringa pārskata formas aizpildīšanas, iesniegšanas un pārbaudes kārtību.";

izslēgt otro daļu;

papildināt piekto daļu pēc vārdiem "dati" ar vārdiem "un monitoringa pārskats".

1. Papildināt 47. panta pirmo daļu pēc vārda "ministrija" ar vārdu ", Valsts vides dienests";
2. 48. pantā:

papildināt 3. punktu pēc vārdiem "Eiropas Komisijas" ar vārdiem "publicētos labāko pieejamo tehnisko paņēmienu vadlīniju dokumentus";

papildināt 4. punktu pirms vārda "izveido" ar vārdiem "savā tīmekļvietnē".

1. 49. pantā:

izteikt 1.2 daļas 5. punktu šādā redakcijā:

"5) ārkārtas vides inspicēšanas procedūras. Valsts vides dienests plānā paredz ārkārtas vides inspekciju veikšanu pēc iespējas īsākā laikā un, ja nepieciešams, pirms atļaujas izsniegšanas, pārskatīšanas vai atjaunošanas, ja ir saņemtas sūdzības par nopietnu vides aizsardzības normatīvajos aktos noteikto prasību neievērošanu vai konstatēti nopietni negadījumi, starpgadījumi vai citas nopietnas neatbilstības vides aizsardzības jomā.";

izteikt 1.3, 1.4 un 1.5 daļu šādā redakcijā:

"(13) Izstrādājot vides inspicēšanas plānu un izvēloties iekārtas, kurām jāveic regulāras pārbaudes, ņem vērā šādus kritērijus:

1) konkrētās iekārtas iespējamā un reālā ietekme uz cilvēku veselību un vidi, ņemot vērā iekārtas radīto emisiju, vietējās vides ietekmējamību un iespējamo negadījumu risku;

2) konkrētās iekārtas atbilstību izvirzītajiem atļaujas nosacījumiem;

3) operatora dalību Eiropas Savienības vides vadības un audita sistēmā (EMAS) saskaņā ar Eiropas Parlamenta un Padomes Regulu (EK) Nr. 1221/2009 par organizāciju brīvprātīgu dalību Kopienas vides vadības un audita sistēmā (EMAS).

(14) Valsts vides dienests pēc katras A kategorijas iekārtas pārbaudes sagatavo ziņojumu par veiktās iekārtas pārbaudes rezultātiem un divu mēnešu laikā pēc pārbaudes veikšanas nosūta to operatoram un četru mēnešu laikā pēc pārbaudes veikšanas ievieto to savā tīmekļvietnē.

(15) Ja kontroles laikā konstatēts, ka operators nav ievērojis izvirzītos atļaujas nosacījumus, Valsts vides dienests sešu mēnešu laikā pēc minētās kontroles veikšanas veic papildu apmeklējumu uz vietas, izvērtējot, vai ir tikuši novērsti atbilstošie trūkumi."

1. Papildināt pārejas noteikumus ar 45. un 46. punktu šādā redakcijā:

"45) Ministru kabinets līdz 2018. gada 1. jūlijam izdod šā likuma 11. panta otrās daļas 21. punktā, 16.1 panta otrajā daļā, 16.2 panta pirmajā un otrajā daļā minētos noteikumus.

46) Ministru kabinets līdz 2020.gada 1. janvārimizdod šā likuma 45. panta 1.1 daļā minētos noteikumus."

1. Šā likuma 45. panta sestā daļa zaudē spēku ar šā likuma 45. panta 1.1 daļā minēto noteikumu spēkā stāšanās dienu.
2. Informatīvajā atsaucē uz Eiropas Savienības direktīvām:

izteikt 11. punktu šādā redakcijā:

"11) Eiropas Parlamenta un Padomes 2012. gada 4. jūlija direktīva [2012/18/ES](http://eur-lex.europa.eu/eli/dir/1996/82?locale=LV) par lielu ar bīstamām vielām saistītu avāriju risku pārvaldību, ar kuru groza un vēlāk atceļ Padomes Direktīvu 96/82/EK.";

izslēgt 12. punktu;

papildināt informatīvo atsauci uz Eiropas Savienības direktīvām ar 17. un 18. punktu šādā redakcijā:

"17) Eiropas Parlamenta un Padomes 2015. gada 25. novembra direktīva (ES) 2015/2193 par ierobežojumiem attiecībā uz dažu piesārņojošu vielu emisiju gaisā no vidējas jaudas sadedzināšanas iekārtām;

18) Eiropas Parlamenta un Padomes 2016. gada 14. decembra direktīva (ES) 2016/2284 par dažu gaisu piesārņojošo vielu valstu emisiju samazināšanu un ar ko groza direktīvu 2003/35/EK un atceļ direktīvu 2001/81/EK"

1. Likuma 1. pielikumā:

aizstāt vārdus "pārsniedz 50 megavatus" ar vārdiem "ir 50 megavati un vairāk";

izteikt trešās daļas 1. punktu šādā redakcijā:

"1) iekārtas klinkera cementa ražošanai rotācijas krāsnīs, kuru ražošanas jauda pārsniedz 500 tonnas produkcijas dienā, vai citu veidu krāsnīs, kuru jauda ir lielāka par 50 tonnām dienā, vai iekārtas kaļķu ražošanai rotācijas krāsnīs, kuru ražošanas jauda pārsniedz 50 tonnas produkcijas dienā;";

papildināt piektās daļas 4. punktu pēc vārdiem "poligoni" ar vārdiem ", kā tas noteikts Atkritumu apsaimniekošanas likumā";

papildināt sestās daļas 8. punktu pēc vārdiem "temperatūrās" ar vārdiem "vai grafitizāciju".

Vides aizsardzības un reģionālās attīstības ministrs K. Gerhards